එය හදවත සසල කරවන අන්දමේ දසුනකි.සඳ එළිය හෙවිලි කරගත් රාත්‍රී අහස , කලපු දියට ,ඒ අසල වන ලැහැබට , පතිත වී අනන්තය තෙක් දිව යන රිදී වන් එකම යායක් මවයි.නිශාන්තයේ සුන්දරත්වය උකහා ගත් සුළඟ දූපත හරහා හමා යන්නේ, කලපු දියට වැ‍ටුණ ස‍ඳෙහි ඡායාව කලඹවමින්.දුර තෙක් දිව යන හිස් වැලි තලා මත මිදුණු සියුම් ලුණු තට්‍ටු මතට සඳ එළිය වැටී දිලිසෙන්නේ රාත්‍රී අඳුර මැද සුදු හිම කැටිති දිදුලන ලෙසිනි.කෙලෙසද මා මේ දසුන විස්තර කරන්නේ.